O‘zbekistonlik Kayrat Sarapov Speedcubing bo‘yicha xalqaro musobaqada 2-o‘rinni egalladi

O‘zbekistonlik Kayrat Sarapov 2—3-iyun kunlari Qozog‘istonning Olmaota shahrida bo‘lib o‘tgan “Almaty Summer 2018” xalqaro speedcubing (Rubik kubigini tezlikda yig‘ish) musobaqasida 2-o‘rinni egalladi.

Kayrat Sarapov musobaqada Rubik kubigini bog‘langan ko‘z bilan yig‘ish yo‘nalishi bo‘yicha ishtirok etgan. Musobaqada qayd etgan natijasi bilan Sarapov O‘zbekistonning speedcubing bo‘yicha rekordini o‘rnatgan.